Ir-Regolament tal-Kummissjoni (KE) Nru 1914/2003
tat-30 ta’ Ottubru 2003
li jemenda r-Regolament (KE) Nru 1488/2001 li jistabbilixxi r-regoli għall-applikazzjoni tar-Regolament tal-Kunsill (KE) Nru 3448/93 f’dak li jirrigwardja t-tqegħid ta’ ċerti kwantitajiet għal ċerti prodotti bażiċi elenkati fl-Anness I tat-Trattat li jistabbilixxi l-Komunità Ewropea permezz ta’ l-arranġamenti tal-ipproċessar ‘il ġewwa mingħajr eżami bil-quddiem tal-kondizzjonijiet ekonomiċi
IL-KUMMISSJONI TAL-KOMUNITAJIET EWROPEJ,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistabbilixxi l-arranġamenti kummerċjali li japplikaw għal ċerti oġġetti li jirriżultaw mill-ipproċessar ta’ prodotti agrikoli [1], kif l-aħħar emendat bir-Regolament (KEE) Nru 2580/2000 [2], u partikolarment it-tielet sub-paragrafu ta’ l-Artikolu 11(1) tiegħu,
Billi:
(1) L-Artikolu 11(1) tar-Regolament (KE) Nru 3448/93 jipprovdi li l-kondizzjonijiet ekonomiċi stabbiliti fl-Artikolu 117(c) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità [3], kif l-aħħar emendat bir-Regolament (KE) Nru 2700/2000 tal-Parlament Ewropew u tal-Kunsill [4], għandhom ikunu meqjusa bħala mwettqa għad-dħul ta’ ċerti kwantitajiet ta’ ċerti prodotti bażiċi permezz ta’ l-arranġamenti tal-ipproċessar il-ġewwa għall-użu fil-manifattura ta’ oġġetti. Ir-regoli dettaljati għall-applikazzjoni ta’ dik id-dispożizzjoni, li jagħmluha possibbli li jkunu ddeterminati l-prodotti agrikoli bażiċi li għandhom ikunu mdaħħla taħt l-arranġamenti tal-ipproċessar il-ġewwa u l-verifika u l-ippjanar tal-kwantitajiet tagħhom, għandhom ikunu adottati b’konformità ma l-Artikolu 16 tar-Regolament (KE) Nru 3448/93.
(2) Ir-Regolament tal-Kummissjoni (KE) Nru 1488/2001 [5], għandu jkun emendat sabiex jikklarifika li, għad-determinazzjoni tal-prodotti agrikoli bażiċi li għandhom ikunu ammessi permezz ta’ l-arranġamenti tal-ipproċessar il-ġewwa u għall-verifika u l-ippjanar tal-kwantitajiet tagħhom, il-proċeduri stabbilit fl-Artikolu 16 tar-Regolament (KE) Nri 3448/93 huma applikabbli.
(3) Il-miżuri li hemm provvediment dwarhom f’dan ir-Regolament huma bi qbil ma l-opinjoni tal-Kumitat ta’ Ġestjoni dwar mistoqsijiet orizzontali li jikkonċernaw il-prodotti pproċesati agrikoli li ma humiex elenkati fl-Anness I tat-Trattat,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1488/2001 huwa emendat kif ġej:
1. L-Artikolu 2(2) huwa mibdul b’dan li ġej:
"2. Jekk l-ammont ikkalkolat li huma meħtieġ għar-rifużjonijiet jeċċedi l-fondi disponibbli, il-kwantitajiet tad-diversi prodotti, kif identifikati bil-kodiċi tagħhom tat-tmien-figuri fin-Nomeniklatura Magħqudha, għandhom ikunu ddeterminati, bi qbil ma l-Artikolu 11(1) tar-Regolament (KE) Nru 3448/93, bl-għajnuna tal-bilanċ."
2. Fl-Artikolu 22, it-tieni paragrafu huwa mibdul b’dan li ġej:
"Meta l-ammont ta’ rifużjonijiet dovuti huwa kkalkolat li jkun akbar mir-riżorsi finanzjarju disponibbli, u billi jkunu meqjusa l-kwantitajiet diġa mogħtija b’ċertifikati u l-kwantitajiet mhux użati li dwarhom il-Kummissjoni tkun ġiet informata bi qbil ma l-Artikolu 25 ta’ dan ir-Regolament, il-kumplament tal-kwantità disponibli għal kull prodott bażiku għandha tkun iddeterminata bi qbil ma l-Artikolu 11(1) tar-Regolament (KE) Nru 3448/93. Dik il-kwantità għandha tkun is-suġġett tat-tieni pubblikazzjoni fil-Ġurnal Uffiċjali ta’ l-Unjoni Ewropea mhux aktar tard mill-31 ta’ Jannar ta’ kull sena u tat-tielet pubblikazzjoni sa mhux aktar tard mill-31 ta’ Mejju ta’ kull sena."
3. L-Artikolu 24 huwa mibdul b’dan li ġej:
"L- Artikolu 24
Il-ħruġ ta’ ċertikati IP ta’ emerġenza
Matul is-sena tal-budget, billi jkunu meqjusa l-kwantitajiet diġa mogħtija b’ċertifikati u l-kwantitajiet mhux użati li dwarhom il-Kummissjoni tkun ġiet infurmata bi qbil ma l-Artikolu 25 ta’ dan ir-Regolament, il-kumplament tal-kwantità disponibbli għal kull prodott bażiku identifikat bil-kodiċi ta’ tmien-figuri tan-nomeiklatura tista, bħala materja ta’ urġenza, tkun iddeterminata bi qbil ma l-Artikolu 11(1) tar-Regolament (KE) Nru 3448/93. Dik il-kwantità għandha tkun ippublikata fil-Ġurnal Uffiċjali ta’ l-Unjoni Ewropea. Id-dispożizzjonijiet ta’ l-Artikolu 23(2) sa (5) ta’ dan ir-Regolament għandhom ikunu applikabbli."
Artikolu 2
Dan ir-Regolament għandu jidħol fis-seħħ fis-seba’ jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Ottubru 2003.